open-index/open-wikipedia-markdown huggingface dataset:
Posteringsjakt

**Posteringsjakt** er en passiv jaktform der jegerne, som kan jakte i lag eller alene, benytter seg av faste plasser (jaktposter) der viltet ofte trekker eller er lette å få øye på, for eksempel i hogst- og åkerkanter, myrhalser osv. Mange jegere bygger også jakttårn eller trehytter og lignende, for å gjøre livet på post mer komfortabelt og sjansen til å bli oppdaget av viltet mindre. Ellers er det også vanlig å dekke seg til på andre måter. Det er blant annet en vanlig jaktform når man jakter på rådyr.

## Se også
* Jakt
* Drivjakt
* Jaktpost
Republikkens orden (Tsjekkoslovakia)

**Republikkens orden** (tsjekkisk: *Řád republiky*) var en tsjekkoslovakisk orden. Den ble innstiftet i 1951. *Republikkens orden* hadde en klasse. Ordenen ble tildelt enkeltpersoner, kollektivbruk, fabrikker og andre kollektiver for fremragende bidrag til økonomien, for fremragende kulturell, vitenskapelig, politisk eller offentlig innsats eller for bidrag til landets forsvar. Ordenen ble tildelt av republikkens president.

Ordenstegnet for *Republikkens orden* besto fra innstiftelsen av en rund medaljong i gull med hammer og sign i midten omgitt av en krans av lindeblad. Tsjekkoslovakias flagg i rød, hvit og blå emalje og det røde flagg i rød emalje bryter ut av den runde medaljongen mot ordenstegnets øvre del. Baksiden bar innskriften «ČSR» mellom to grener. Ordenstegnet var opphengt i båndet i en halv krans av lindeblad. Båndet var blått med en bred midtstripe i rødt.

Ordenstegnet ble i 1977 endret til en firkantet form med hvite stråler på rødt. I midten av stjernen var en femtagget stjerne i gull med blå detaljer plassert. Stjernen hadde lindeblad i vinklene. Tsjekkoslovakias riksvåpen var plassert midt i stjernen. Ordenstegnet var opphengt i et blått bånd som var forsynt med en stripe i rødt og hvitt med en rekke lindeblad i gull.

*Republikkens orden* ble avskaffet i 1990 i forbindelse med sosialistregimets fall og overgangen til flerpartidemokrati i Tsjekkoslovakia.

## Litteratur
*  «Czechoslovakia» i Robert Werlich: *Orders and decorations of all nations. Ancient and modern, civil and military*, 2. utgave, Washington DC: Quaker Press, 1974, s. 107.

## Eksterne lenker
* Řád republiky, Československé řády a vyznamenání.
Drivjakt

**Drivjakt** er en jaktform som har røtter tilbake til steinalderen. Prinsippet går ut på å *drive* (jage) viltet mot andre jegere, som har posisjonert seg i terrenget på forhånd. En eller flere jegere går gjennom et begrenset område i terrenget for å drive eventuelle dyr mot postene. Jaktformen er typisk for blant annet harejakt, rådyrjakt og elgjakt. Til drivjakt kan man også bruke såkalte drivende hunder eller skjellende hunder for å drive viltet mot jegerne.

Utfordringen med drivjakt ligger først og fremst i å forutse hvor dyrenes fluktrute vil gå. Mange jegere bruker derfor mye tid på å undersøke terrenget på forhånd, for å finne de beste postene. Det kan for eksempel være et dyretråkk eller en naturlig kløft i terrenget, som sikrer dyret skjul. Dyrene kjenner som regel terrenget godt og jegeren bør derfor lete etter velbrukte dyretråkk eller andre spor som tilsier at dyrene velger akkurat den fluktruten. Selv dyr som ikke kjenner terrenget vil av instinkt følge visse mønstre i valget av fluktrute. I mange tilfeller velger dyrene likevel en helt annen rute enn det jegeren anså som logisk, spesielt skjer dette med svært stressede dyr. Det er vanlig å gå mot vinden slik at dyrene ikke får vær av menneske før de ser eller hører driverne. 

Det stilles ikke like høye krav til forsiktighet på post under drivjakt som eksempelvis ved råbukkjakt. Det skyldes at dyrene flykter fra en fare og dermed ikke er så oppmerksomme på andre farer. 

I land med høy fattigdom og jakt er en eksklusiv turistnæring, som for eksempel i Ungarn, Slovakia og Polen, er det vanlig at fattige arbeider for jaktarrangører med å drive dyr gjennom skogen mot jegerne som har betalt for jakten. Dette forekommer sjelden eller aldri i Norge, fordi stort sett all jakt organiseres av jegerne selv eller eventuelt sammen med en jaktguide eller kjentmann.

## Se også
* Jakt
* Posteringsjakt
* Jaktpost
Noralv Veggeland

**Noralv Veggeland** (født 21. mai 1941, død 14. august 2020) var professor i offentlig politikk ved Høgskolen i Innlandet, Lillehammer.

Veggeland var utdannet cand.real. fra UiO i 1964 og med senere eksamener i sosialfilosofi og politisk idehistorie. Han arebidet som lektor ved Bodø reformgymnas 1965-1972 og var lektor ved Nansenskolen 1972-1973. I 1973 ble han ansatt som høyskolelektor ved Oppland distriktshøgskole, nå Høgskolen i Lillehammer. Han ble ansatt som direktør ved Østlandforskning som han bygget opp fra 1983 til 1985, videre instituttsjef for Nordisk institutt for regionalpolitisk forskning (NordREFO), i København fra 1989 til 1993. I samme tid var han redaktør av NordREFOs forskningspublikasjoner med mer en 25 utgivelser. Han var den første valgte rektor ved Høgskolen i Lillehammer fra 1986 og satt i to perioder. Fra 1977 til 1982 var han medlem av Rådet for samfunnsforskning, Norges almenvitenskapelige forskningsråd (NAVF). Hans forskningsfeltet var norsk og europeisk regionalpolitikk og i de senere år introduksjon av den nye reguleringsstaten i Norge etter europeisk mønster, med særlig vekt på utviklingen av norske styringsformer i offentlige sektorer. Han arbeidet også med den såkalte Nordiske modellen, dens framvekst og dens utfordringer på 2000-tallet som følge av trussel fra den internasjonale bølgen av ideologisk og politisk nyliberalisme.

Han var forskningskoordinator ved NAVF 1985-1988. Fra 1991 til 1993 var han akademisk rådgiver ved Universitetet i Tartu i Estland. Han har vært gjesteforsker og gjesteprofessor/«lecturer» ved University of Massachusetts i henholdsvis 1980 og 2006 og ved European University Institute (EUI) i Firenze i 2009. Gjesteprofessor/«lecturer» ved Odessa University, Ukraina, sommersemesteret 2002. Veggeland var medlem av *European Research and Seminar Network: Globalization and transformation of Europe's border*, The Norface Seminar Series, 2007-2010, foruten medlem av styret for Norsk Forum for Europaforskning fra 2005 til 2015. Fra 1985 til 1989 var Veggeland redaktør av tidsskriftet *[[Plan og arbeid]]*. Han var også initiativtaker og styreleder for Norsk Fredssenter ved Nansenskolen 1985-1989. 

Veggeland har utgitt mer enn 35 bøker og nærmere 450 fagpublikasjoner.

## Referanser


## Eksterne lenker
Litchfield-observatoriet

**Litchfield-observatoriet** (engelsk: *Litchfield Observatory*) (IAU-kode 789) er et astronomisk observatorium tilknyttet Hamilton College i Clinton, New York, USA. Det er mest kjent som arbeidsstedet til den tysk-amerikanske astronomen C. H. F. Peters (1813–1890), som oppdaget 48 asteroider fra Litchfield. 

Det opprinnelige observatoriet er brent ned, men stedet er markert på campus med teleskopfundamentet utenfor huset Siuda Admissions. Det nåværende observatoriet, som ligger rundt en halv kilometer fra campus, er drevet av solenergi og er åpent for bruk av studenter. Det ble bygget av stein fra samme steinbruddet som den opprinnelige bygningen.
Christopher Heyerdahl

**Christopher Heyerdahl** (født 1963) er en kanadisk skuespiller. Han er halvt norsk ettersom hans far emigrerte fra Norge til Canada i 1950-årene. Hans far var Thor Heyerdahls fetter. 

Heyerdahl har spilt i mange filmer og tv-serier, blant annet *Stargate Atlantis*, *[[Supernatural]]* og *[[Smallville]]*. Han har blitt kjent for rollen som vampyren Marcus i filmatiseringen av bøkene *Twilight, New Moon & Breaking Dawn* som har blitt filmatisert. Heyerdahl spiller også karakteren Thor «The Swede» Gundersen i *[[Hell on Wheels (TV-serie)|Hell on Wheels]]*.

## Referanser


## Eksterne lenker
*
Botnkrona Opp

**Botnkrona Opp** er et motbakkeløp i Sandnessjøen på Helgeland som arrangeres av Sandnessjøen og Omegn Turistforening. Løpet ble første gang arrangert i 2009 som en del av foreningens 75-årsjubileum, etter idé fra Kai Simonsen.

Løypa starter ved Breimo transformatorstasjon på 100 meters høyde og har målgang på toppen av Botnkrona på 1&nbsp;072 meter. Løypa er 6,2 kilometer lang. Botnkrona er den høyeste toppen av Sju søstre.

## Vinnere

## Eksterne lenker
*
Radio edit

En **radioredigert sang** (engelsk: **radio edit**) er en stor remix av en sang for å gjøre den mer egnet for kommersiell avspilling på radio og andre offentlige steder. 

Sammenliknet med den opprinnelige versjonen er en radioredigert sang vanligvis kortere eller sensurert, det vil si, uten banning.

## Se også
* Remix
* Loudness war

## Referanser
Arbeidets orden (Tsjekkoslovakia)

**Arbeidets orden** (tsjekkisk: *Řád práce*) var en tsjekkoslovakisk orden. Den ble innstiftet 3. april 1951. *Arbeidets orden* hadde en klasse. Ordenen ble tildelt enkeltpersoner, bedrifter eller andre kollektiver for fremragende bidrag til produksjonen, økonomien eller teknologi. Ordenen ble tildelt av republikkens president.

Ordenstegnet for *Arbeidets orden* var i sølv og besto av et tannhjul belagt med hveteaks. Over dette var det plassert en femtagget rødemaljert stjerne med kanter i sølv. Midtmedaljongen viste en oppadstigende sol sammen med innskriften «ČEST PRÁCI» («arbeidets ære»). Baksiden bar hammer og sigd samt en innskrift med forkortelsen for landets offisielle navn, det vil si til 1960 «ČSR»  for Den tsjekkoslovakiske republikk, deretter «ČSSR» for Den sosialistiske republikken Tsjekkoslovakia. Ordenstegnet var opphengt i et blått bånd med en lys blå midtstripe. Fargene skulle tilsvare arbeidstøyets.

*Arbeidets orden* ble avskaffet i 1990 i forbindelse med sosialistregimets fall og overgangen til flerpartidemokrati i Tsjekkoslovakia.

## Litteratur
*  «Czechoslovakia» i Robert Werlich: *Orders and decorations of all nations. Ancient and modern, civil and military*, 2. utgave, Washington DC: Quaker Press, 1974, s. 106–107.

## Eksterne lenker
* Řád práce, Československé řády a vyznamenání.
Unni Berge

**Unni Berge ** (født 16. mars 1979) er en norsk politiker (SV), statsviter og forfatter. Hun var politisk rådgiver for utviklingsminister Heikki Holmås.

## Biografi
Berge er utdannet statsviter fra Universitetet i Oslo og skrev masteroppgaven *Petroleumsaktivitet i Barentshavet: Konflikt eller sameksistens* på Fridtjof Nansens Institutt. I 2006 jobbet hun som fagansvarlig for oljesaker i Miljøstiftelsen Bellona. Fra 2007 til april 2012 jobbet hun med løsninger på klimaproblemet i miljøstiftelsen ZERO. I april 2012 gikk hun over til å være politisk rådgiver for utviklingsminister Heikki Holmås.

Hun var leder for Operasjon Dagsverks Jente-kampanje. i 1999. Før det var hun leder av Operasjon Dagsverk i Sogn og Fjordane i tre år. Berge satt i sentralstyret i Natur og Ungdom i perioden 2001–2003. I perioden 2001–2009 satt hun i styret i Sofieprisen. Fra 2008 er hun valgt inn i Bioteknologinemnda.

## Bibliografi
Høsten 2009 ga hun ut boken *FEBER. Historia om norsk olje og gass* sammen med Gudmund Skjeldal på forlaget Cappelen Damm.

## Referanser


## Eksterne lenker
* Biografi hos Utenriksdepartementet
Terje Moe (arkitekt)

**Terje Moe** (1933–2009) var en norsk arkitekt og professor ved Norges tekniske høyskole.

## Biografi
Etter at Moe ble uteksaminert fra Norges tekniske høyskole i 1959, ble han umiddelbart knyttet til NTH som lærer, en stilling han hadde til 1966. Fra 1970 drev han egen arkitektpraksis til 1976, da han ble lærer ved Arkitekthøgskolen i Oslo. Denne stillingen hadde han i ti år. I 1987 ble han professor ved Arkitektavdelingen på NTH, en stilling han hadde til han ble pensjonist.

## Priser
* 1983 – Houens fonds diplom for egen bolig i Mellbyedalen 9b på Bygdøy, Oslo, oppført 1973.

## Bibliografi
* Terje Moe, Odd Brochmann, Jarmund/Vigsnæs: *Tilpasning på1980-tallet* Artikkel i *Arkitektur i Norge*- Årbok for Nasjonalmuseet for kunst, arkitektur og design 2006.
* Niels Marius Askim ; fotograf Morten Brun: *Villa - 21 arkitekttegnede eneboliger* 2001, ISBN 82-525-4405-3, har en omtale av Moes egen bolig, som er avbildet på forsiden av boken.

## Eksterne lenker
* Bodil Fuhr: ''Et kubistisk og nokså funksjonelt ikon''. Artikkel i Aftenposten Bolig 2. oktober 2004
* Maxit/Weber: ''Seks ganger seks meter''. Referansebygg for bruk av Leca
Framo

**Framo AS** (tidligere **Frank Mohn AS**) er et norsk industriselskap som produserer pumpesystemer. Bedriften ble startet i 1938 i Bergen av Frank Mohn, og fra 2014 eies det av svenske Alfa Laval.

## Historie
Selskapet ble startet i 1938 av Frank Mohn som en familiebedrift og opererte ut fra fabrikklokaler i Verftsgaten 2B. Bedriften vokste over tid og mellom 1961-69 ble produksjonen gradvis flyttet til Helldalen i Fana. I 1967 og 1979 ble det opprettet avdelinger på henholdsvis Flatøy og Fusa. Hovedkontoret ble igjen i 2009 flyttet, fra Helldalen til Florvåg i Askøy.

Fra 1969 ble Frank Mohn AS et aksjeselskap. I 1986 tok Franks sønn, Trond Mohn, over som leder av selskapet. Fra 1. januar 2011 var Tronds sønn, Frederik Wilhelm Mohn, konsernsjef. Frederik gikk brått av som konsernsjef etter knappe to år, 30. november 2012, grunnet uenigheter med styret.

I 2014 ble selskapet solgt til det svenske Alfa Laval for 13 milliarder. Majoriteten av aksjene hadde fram til salget vært eid av Mohn-familien med Trond, Tronds søster Marit Mohn, og Frederik blant de store eiere. Salget ble møtt med skuffelse av Frederik som ønsket å fortsette familiebedriften. 

I 2015 byttet selskapet navn fra Frank Mohn AS til Framo AS. 

## Virke
Bedriften produserer pumpesystemer, inklusive pumper og rør, samt utstyr for oljevern og brannslukking. Kundene er primært oljeindustrien og rederier hvor sistnevnte står for majoriteten av salget. 

Det meste av produksjonen foregår per 2014 på Fusa og Flatøy.

## Fotnote

## Referanser


## Eksterne lenker
* 
* 
*
Jaktvåpen

**Jaktvåpen** er våpen som primært har blitt utviklet for å jakte på småvilt og storvilt, samt sjøpattedyr. Jaktvåpen kan således i hovedsak inndeles som moderne- og primitive våpen. Til de moderne våpentypene hører rifler og haglegevær, som er de våpentypene som er mest brukt i dag. Til de primitive våpentypene hører blåserør, kastevåpen, buevåpen, og ulike blankvåpen. Et våpen som både kan kalles primitivt og moderne er harpunvåpen.

## Se også
* Jakt
* Våpen
Terje Moe

**Terje Moe** er navnet til flere personer:

*Terje Moe (arkitekt) (1933–2009), norsk arkitekt
*Terje Moe (maler) (1943–2004), norsk maler
*Terje Moe Gustavsen (1954–), norsk politiker og veidirektør
Danmark rundt 2009

**Danmark rundt 2009** ble arrangert fra den 29. juli til 2. august. Rittet ble arrangert for første gang i 1985, og dette var den 19. utgaven av Danmark rundt. Rittet har kategori 2.HC, og er det mest prestisjefulle sykkelrittet i hele norden. Det var ingen norske deltagere i årets utgave av rittet. De største og mest merriterte rytterne som var å finne på startstreken var blant andre Jakob Fuglsang, Matti Breschel, Nicki Sörensen, Baden Cooke, Simon Gerrans og Roger Hammond.
Nicki Sörensen, trakk seg fra rittet etter den 3. etappen, selv om han var plassert som andremann kun sju sekunder bak ledende Jakob Fuglsang i sammendraget. Dette fordi han var invitert til sin sportsdirektør Bjarne Riis sitt bryllup.

## Deltakere

## Etapper

### 1. etappe

### 2. etappe

### 3. etappe

### 4. etappe

### 5. etappe

### 6. etappe

## Resultater
### Sammenlagt

### Poengkonkurransen

### Klatrekonkurransen

### Ungdomskonkurransen

### Fighterkonkurransen

### Lagkonkurransen

## Eksterne lenker
*
Christian Mentzel

**Christian Mentzel** (født 15. juni 1622 i Fürstenwalde i Tyskland, død 27. januar 1701 i Berlin, latinisert *Christianus Mentzelius*) var en tysk lege, botaniker og protosinolog.

## Liv og virke
### Bakgrunn
Han var sønn av borgermesteren av Fürstenwalde og studerte medisin og naturvitenskaper ved universitetene i Frankfurt/Oder og Königsberg. Deretter reiste han gjennom Polen, Nederlandene, Italia og Malta og fikk doktorgraden i 1654 i Padova. Etter hjemkomsten slo han seg ned som privatpraktiserende lege i Berlin, der han ble i 1658 utnevnt til livlege for kurfyrst Friedrich Wilhelm I og til kurfyrstelig rådmann.

### Forskerkarriere
Mentzel beskjeftiget seg meget med botanikk. Hans hovedverker var *Catalogus plantarum circa Gedanum sponte nascentium* og *Lexicon plantarum polyglottum universale*, som utkom i 1682 i Berlin og senere i stadig nye utgaver helt frem til 1815. 

Dessuten var han på oppdrag av kurfyrsten etterfølger av sinologen Andreas Müller og studerte kinesisk kultur, historie og språk. Han pleiet kontakt med kinamisjonæren  Philippe Couplet, en jesuitt. Mentzels *Sylloge Minutiarum Lexici Latino-Sinico-Characteristici* (Nürnberg 1685) var det første kinesiske skrifttegnsleksikon utgitt i Europa. I 1696 fulgte en omfangsrik fremstilling av kinesisk historie med tittelen *Kurtze Chinesische Chronologia oder Zeit-Register/ Aller Chinesischen Käyser: Von ihrem also vermeinten Anfang der Welt bis hieher zu unsern Zeiten/ des … 1696sten Jahres; In einer richtigen Ordnung von Jahren zu Jahren/ … auch mit zween Chinesischen erklährten Tafeln der vornehmsten Geschichten von ihrem Anbeginn der Welt/ Gezogen aus der Chineser Kinder-Lehre Siao Ul Hio oder Lun genandt*. Verket var dedisert til den reisende kjøpmannen Evers Ysbrants Ides (1660–1708).

## Oppkalling
Charles Plumier gav i hans ære navnet *[[Mentzelia]]* til en planteslekt innen familien Loasaceae. Carl von Linné overtok senere denne betegnelsen.

## Referanser


## Eksterne lenker
* 
*
John Frederick Coots

**John Frederick Coots** (1897–1987) var en amerikansk komponist. Han komponerte mer enn 700 sanger.

Coots er mest kjent for å ha skrevet «Santa Claus Is Coming to Town» (Norsk tittel: «Julenissen kommer i kveld»), som ble én av de største bestselgerne i amerikansk musikks historie.

Blant hans sanger inngår i tillegg «You Go to My Head» og «Louisiana Fairytale».

Coots skrev disse tre sangene sammen med tekstforfatteren Harlan Gillespie. «Louisiana Fairytale» ble også skrevet sammen med Mitchell Parish og var den første temasangen til PBS' produksjon av *[[This Old House]]*

## Referanser


## Litteratur
* Desember 1956-nummeret av *The Kiwanis Magazine*

## Eksterne lenker
* 
* 
* Oppslag hos ''Songwriters Hall of Fame'' (inkluderer en fullstendig liste av komposisjoner)
Nord-Karmøy Historielag

**Nord-Karmøy Historielag** ble stiftet 25. oktober 1978 og het da **Nord-Karmøy Historie- og Ættesogelag**. Laget tar for seg historier og fortellinger samt historiske hendelser fra de to tidligere kommunene Torvastad og Avaldsnes som nå er en del av Karmøy.

## Eksterne lenker
* Nord-Karmøy Historielag
Santa Claus Is Coming to Town

«**Santa Claus Is Coming to Town**» (noen ganger med **Coming** endret til **Comin**') er en amerikansk julesang. Sangen, som på norsk kanskje er bedre kjent som «**Julenissen kommer i kveld**», ble skrevet av komponisten John Frederick Coots og tekstforfatteren Harlan Gillespie. «Santa Claus Is Coming to Town» ble først fremført i Eddie Cantors radioshow i november 1934 og ble en øyeblikkelig slager med ordre om  noteeksemplarer den neste dagen og mer enn  eksemplarer solgt til jul.

## Innspillinger
Den tidligst kjente innspilte versjonen av «Santa Claus Is Coming to Town» ble fremført av George Happel and the Hotel Taft Orchestra (med Sonny Schuyler som vokalist). Det var hovedsakelig en instrumental bortsett fra et 35 sekunder langt sanginnslag med Schuyler.

Den versjonen som lå på Variety-listene i desember 1934, var med Harry Reser og Tom Stacks som vokalist. Sangen ble en slager på noter og nådde en førsteplass. «Santa Claus Is Coming to Town» ble også innspilt 26. september 1935 av Tommy Dorsey & His Orchestra.

«Santa Claus Is Coming to Town» er en tradisjonell standardsang ved juletider, og den har blitt spilt inn av tallrike plateartister, slik som Gene Autry, Bing Crosby og The Andrews Sisters, Ella  Fitzgerald, Burl Ives, The Beach Boys, The Carpenters, The Cheetah Girls, Diana Ross, The Jackson 5, The Crystals, Dolly Parton, Frank Sinatra (i duett med Cyndi Lauper), Alan Jackson, Alice Cooper, Mariah Carey, Bruce Springsteen og hans E Street Band og Aerosmith.

I 1970 produserte Rankin-Bass et time langt animert TV-program basert på sangen med fortelleren Fred Astaire som beretter om den opprinnelige historien om julenissen.

## Norsk versjon
Arne Bendiksen har skrevet den norske teksten med tittelen «Julenissen kommer i kveld». 

### Innspilling
* Arne Bendiksen  med Egil Monn-Iversens orkester. Utgitt på singlen Triola TN-123 og EP-platen *Vintereventyr* (Triola TNEP-1005) i 1990

* Wenche Myhre spilte inn sangen og ga den ut på albumet *[[Wenches jul (1991)|Wenches jul]]* i 1991.

## Referanser


* Desember 1956-nummeret av "The Kiwanis Magazine
* Christmas in the Charts (1920&ndash;2004) av Joel Whitburn

## Eksterne lenker
*
Fri jakt på hav og fjord

**Fri jakt på hav og fjord** er en særnorsk jaktrett som ikke er knyttet opp mot grunneierretten, men tilhører alle folk med norsk statsborgerskap og alle som har bodd i Norge det siste året, og som fremdeles bor der.

Denne jaktretten sikrer at jegere fritt kan jakte fra båt på fugler som ligger på eller flyr over sjøvann. Retten omfatter også fri jakt på grunner og skjær som er overskylt ved vanlig høyvann, forutsatt at disse ikke tilligger noen eiendom som kobbeveide (et kobbeskjær, der jaktretten tilligger en eiendom som en rettighet).

Den frie jaktretten strekker seg inn til tørt land, altså det landarealet som til en hver tid ligger ovenfor vannkanten. Arealet varierer altså med flo og fjære.

## Se også
* Jakt

## Eksterne lenker
* førstekonsulent Arild Sørensen ved Direktoratet for Naturforvaltning skriver om den frie jakten på hav og fjord
Mike Johanns

**Michael Owen Johanns** (født 18. juni 1950 i Osage i Iowa) er en amerikansk politiker.

Han var borgermester i Lincoln i Nebraska fra 1991 til 1998, guvernør i delstaten Nebraska fra 1999 til 2005, USAs landbruksminister under president George W. Bush fra 2005 til 2007 og senator for Nebraska fra 2009 til 2015. Han tilhører Det republikanske parti.

Han vokste opp på gård og utdannet seg til jurist. Han var advokat i Lincoln før han ble politiker.

## Referanser


## Eksterne lenker
* 
* Offisiell senatorside
*
Verdensrekordhistorikk på 200 m fri

Dette er fortegnelse over utviklingen av **verdensrekorden på 200 meter fri**svømming. Svømmerekorder blir registrert av Federation internationale de natation amateur (FINA). På kortbane (25 meter) øvelsene har verdensrekordene blitt registrert siden 3. mars, 1991.

## Herrer
### Langbane

### Kortbane

## Damer
### Langbane

### Kortbane

|-

## Se også
Telemedisin

**Telemedisin** er undersøkelse, overvåking, behandling og administrasjon av pasienter og opplæring av pasienter og personale ved hjelp av systemer som gir tilgang på ekspertise og pasientinformasjon uavhengig av hvor pasienten og kompetanse er geografisk plassert.

## Norge
Denne definisjonen er fra Advanced Informatics in Medicine 1991:

"Telemedisin er: Undersøkelse, overvåking, behandling og administrasjon av pasienter og opplæring av pasienter og personale ved hjelp av systemer som gir tilgang på ekspertise og pasientinformasjon uavhengig av hvor pasienten og kompetanse er geografisk plassert."

## Telemedisinske tjenester
En telemedisinsk tjeneste som er klar til implementering i helsevesenet må være utprøvd og funnet tilfredsstillende sammenlignet med tradisjonelle helsetjenester. Det betyr blant annet at effekter må være dokumentert og at helsepersonell som er involvert i tjenesten har anbefalt denne for rutinedrift og storskala implementering.

Generelt er erfaringene at telemedisin er formålstjenlig og kan gi gevinster innenfor de fleste fagområder. Det er nødvendig, men ikke tilstrekkelig at systemene tilfredsstiller medisinske og tekniske krav. Innføring av telemedisinske løsninger handler også i stor grad om organisasjonsutvikling, i tillegg til ivaretakelse av juridiske og sikkerhetsmessige hensyn.
Thorstein Diesen

::*Om avismannen Thorstein Diesen.  For radio- og fjernsynsmannen, se [[Thorstein Diesen (1894-1962)]]*

**Halvor Thorstein Romdal Diesen** (1862–1925) var en norsk jurist, journalist og avisredaktør.

Etter oppvekst i Enerhaugen tok han examen artium 1881 og ble cand.jur. 1886. Etter en tid i avisen *[[Fædrelandet]]* var han dommerfullmektig i Voss og Hardanger 1886-90, redaktør i *[[Bergens Aftenblad]]* 1891-98, inntil han av Emil Stang ble engasjert som sekretær for Høyre i 1899.  

Han gikk til *[[Aftenposten]]* som politisk redaktør 1899-1900. I 1901 begynte han som sakfører i Kristiania, og ble advokat i 1904. Han drev også egen avis - *[[Akersposten]]* - fram til 1908. Da ble han nok en gang politisk redaktør i *Aftenposten*. Han var avisens redaktør 1913-1925 etter Amandus Schibsted, fra 1920 sammen med Frøis Frøisland. 
 
Fra 1915 var han formann i skolestyret. Diesen ble gjenvalgt i flere perioder til han i 1922 ikke ville mer.

Han var far til journalist Einar Diesen og oversatte verker fra fransk.

## Referanser
Itsy Bitsy Teenie Weenie Yellow Polkadot Bikini

«**Itsy Bitsy Teenie Weenie Yellow Polkadot Bikini**» er en amerikansk noveltysang, skrevet av Paul Vance og Lee Pockriss. Sangen forteller historien som en sjenert pike i bikini som holder kroppen nedsenket i havvannet for ikke å bli sett. 

Brian Hyland with orchestra directed by John Dixon spilte den inn. «Itsy Bitsy Teenie Weenie Yellow Polkadot Bikini» ble utgitt på singlene Leader L-805 i juni 1960 og på Kapp K-342 i juli 1960. Produsenter var Don Kirschner og Al Nevins. B-siden var «Don't Dilly Dally Sally».

Den kvinnelige stemmen som sier *«One, two, three, four»* tilhørte Trudy Packer.

Sangen har dessuten blitt innspilt på tysk av Club Honolulu (Caterina Valente og broren Silvio Francesco) med tittelen «Itsy Bitsy Teenie Weenie Honolulu Strand Bikini» (tysk tekst: Rudolf-Günter Loose), fransk og italiensk med Dalida samt i mange versjoner på engelsk, deriblant Lisa del Bo, en nederlandsk artist.

## Svenske versjoner
*Karl Lennart* har skrevet en svensk tekst. Den svenske tittelen er identisk med originaltittelen. 

*Britt Damberg har spilt inn sangen. Utgitt på EP-platen BFB BFB&nbsp;1045 i 1960
*Lill-Babs har spilt også spilt den inn. Utgitt på singlen Karusell K&nbsp;327 i 1960. B-siden var «När ska du bestämma dig, Britt-Mari?»

## Norske versjoner
Arne Bendiksen, Gunnar Jørstad og Finn Evensen har skrevet norske tekster til «Itsy Bitsy Teenie Weenie Yellow Polkadot Bikini». Bendiksens norske versjon heter «En bitte bitte liten mini-minimal bikini (polkadot bikini)». Jørstads norske versjon heter «Itsy-Bitsy-Tiny-Viny». Evensens norske versjon har tittelen «Vil du ha sjokolade?».

### Innspillinger

«Vil du ha sjokolade?» ble også utgitt på promotion CD-singlen Bjelle Records BJELLEPROMO 0103 i juni 2003

## Listeplasseringer

Hylands versjon nådde også Top 10 i andre land.

## Referanser
John Ensign

**John Eric Ensign** (født 25. mars 1958 i Roseville, California) er en amerikansk politiker. Han var en senator og representerte Nevada og Det republikanske parti. Han kom inn i Senatet 3. januar 2001 og fratrådte etter eget ønske 3. mai 2011. Han ble erstattet av kongressmann Dean Heller.

Ensign var fra 1995 til 1999 medlem av Representantenes hus, hvor han representerte Nevadas første distrikt. I 1998 stilte han til valg for Senatet, men tapte for Harry Reid med 428 stemmer.

Han kom i hardt vær sommeren 2009, da det ble offentlig kjent at han hadde hatt en gift kvinne i staben sin som elskerinne. Saken vokste da det ble kjent at elskerinnens mann, som var en god venn av Ensign, hadde konfrontert senatoren. Etter at Ensign satte inn 96&nbsp;000 dollar det ikke ble skattet av har han vært i søkelyset til Federal Election Commision og Senatets etikkomite. Etter saken har han vært ganske upopulær i Washington, og han kunngjorde at han ville trekke seg 3. mai 2011. 4. mai skulle det vært en høring i Senatets etikkomite om Ensign.

## Referanser


## Eksterne lenker
*
George Voinovich

**George Victor Voinovich** (1936–2016) var en amerikansk politiker. Han var senator og representerte Ohio og Det republikanske parti. Han kom inn i Senatet 6. januar 1999 og trakk seg i 2011.

Han var også borgermester i Cleveland og guvernør i Ohio.

## Referanser


## Eksterne lenker
*
Jim DeMint

**James Warren DeMint** (født 2. september 1951 i Greenville, South Carolina) er en amerikansk politiker. Han var en senator og representerte Sør-Carolina og Det republikanske parti. Han kom inn i Senatet 3. januar 2005. Han har tidligere representert Sør-Carolinas 4. distrikt i Representantenes hus.

Jim DeMint regnes som et alternativ til det vanlige republikanske lederskapet, som trekker partiet i en mer konservativ retning. Han har ofte stått mot republikanernes leder i USAs senat, Mitch McConnell, når det gjelder det konservative partiets ideologi. I flere primærvalg har han aktivt jobbet mot det republikanske lederskapets kandidat, og samlet inn penger til en som er mer konservativ. Både Rand Paul i Kentucky og Marco Rubio i Florida er republikanere som har vunnet sine primærvalg med tidlig hjelp fra DeMint. Han støtter også Tea Party-bevegelsen.

DeMint sa under et folkemøte i Spartanburg i oktober 2010 at verken åpne homofile eller seksuelt aktive, ugifte kvinner bør være lærere.

## Referanser


## Eksterne lenker
* Offisiell senatorside

*
Den store lære

***Den store lære*** eller ***Den store lærdom*** (kinesisk: 大学; pinyin: *Dà Xué*) er den første av fire bøker som filosofen Zhu Xi under Song-dynastiet utropte som konfucianismens rettesnorer. Det dreier seg opprinnelig om ett av kapitlene i Riteboken.

## Innhold
Boken består av en kort hovedtekst som tilskrives Konfucius selv, samt ni kommentarkapitler ført i pennen av  Zeng Zi, en av Konfucius' disipler.

## Litterær betydning
*Den store lære*s store betydning skyldes ikke minst at den griper fatt i mange av gjennomgangstemaene innen  kinesisk filosofi og politisk tenkning og knytter dem sammen på en enestående måte.

Regjeringskunst, selvkultivering og utforskning av verden knyttes tett sammen. Den enkeltes verk settes i den større helhets tjeneste, slik at det for eksempel relateres til mål som fremme av verdensfred og enhet mellom ånd og materie. Ved sin definisjon av *veien til lærdom* i politiske og sosiale sammenhenger knytter verket det åndelige sammen med det praktiske, og skaper begrepet dao – men på en måte som er radikalt annerledes enn i daoismen. *Den store lære* gir konfucianismen en klar verdenstilvendt retning. Den begrunner sin autoritet ikke i trancendente guddommers autoritet, men i vise oldtidskongers virke. 

Enkelte passasjer har hatt stor betydning for kinesisk politisk diskurs gjennom mer enn to tusen års kinesisk historie. *Den store lærdom*s begrep «verdensfreden» har vært et levende politisk konsept allerede under Zhou-dynastiet og helt frem til Guomindangs og det kinesiske kommunistpartis tid. Begrepet *Qinmin*, som ofte oversettes med «folkets fornyelse», er blitt navnet på et politisk parti i Republikken Kina. 

## Oversettelser
* Richard Wilhelm: *Li-Gi. Das Buch der Sitte des älteren und des jüngeren Dai. Aufzeichnungen über Kultur und Religion des alten China*. Diederichs, Jena 1930. Mehrere Neuauflagen als *Li Gi. Das Buch der Riten, Sitten und Gebräuche*, darunter Diederichs, Köln 1981, ISBN 3-424-00691-2.
* Ralf Moritz: *Das Große Lernen (Daxue)*. Reclam, 2003, ISBN 3-15-018265-4.
* James Legge: *The Chinese Classics*, Bd. 1, S. 22–34. Clarendon Press, Oxford 1893. Mange opptrykk, blant annet BookSurge, 2000, ISBN 1-4021-8486-7.

## Eksterne lenker
* Den kinesiske urtekst – Kinesisk tekst på Wikisource
* The Great Learning Kinesisk tekst og engelsk oversettelse av Charles Muller
* Da Xue Kinesisk tekst og engelsk oversettelse av James Legge (Chinese Text Project)
* Kinesisk tekst med engelsk og fransk oversettelse
Čohkarášša

**Čohkarášša** er et fjell i Stabbursdalen nasjonalpark i Porsanger kommune, Finnmark. Med en høyde på  meter over havet er det det høyeste fjellet i kommunen, og det fjerde høyeste fjellet i Finnmark av fjellene med primærfaktor på minst 50 meter. Fjellet har også en sekundærfaktor på 67 kilometer, som er den 11. lengste i landet.

## Se også
* Fjell i Finnmark
* Liste over fjell i Skandinavia

## Fotnoter



## Referanser
Lars Frode Larsen

**Lars Frode Larsen** (født 5. mars 1948) er en norsk fagbokforfatter og Hamsun-forsker.

Larsen tok doktorgraden ved universitetet i Oslo i 1998 med avhandlingen «Den unge Knut Hamsun (1859–1888): en studie i hans personlige og idémessige utvikling». En revidert utgave av oppgaven ble utgitt som *Den unge Hamsun* (1998), en detaljert skildring av Hamsuns liv fra fødselen i 1859 inntil han vendte tilbake fra Amerika for andre gang i 1888. I 2001 kom *Radikaleren*, som skildrer årene 1888–1891, og i 2002 *Tilværelsens udlænding*, om årene 1891–1893. Larsen er redaktør for Hamsuns *Samlede verker* (2007–).

## Verker
* *Den unge Hamsun* (1998)
* *Radikaleren* (2001)
* *Tilværelsens udlænding* (2002)

## Eksterne lenker

* Radikalaren Knut Hamsun. Intervju i *[[Dag og Tid]]*, 24. november 2001.
Pubugou-demningen

**Pubugou-demningen** () er en demning med vannkraftverk under bygging i Kina. Det installeres i Dadu, ei sideelv til Yangtze i provinsen Sichuan. 

Arbeidet med demningen ble påbegynt 30. mars 2004, og var da planlagt ferdigstilt i 2010.

Ved igangsettelse skal vannkraftverket ha en produksjonskapasitet på 3&nbsp;300 MW. Demningen blir 186 meter høy.

## Se også
* Liste over verdens største vannkraftverk

## Referanser


## Eksterne lenker
*
Guanyinyan-demningen

**Guanyinyan-demningen** er en demning med vannkraftverk under bygging i Kina, på elva Jinsha Jiang (øvre Yangtze) i provinsen Yunnan. Arbeidet med demningen ble påbegynt i 2008, og er planlagt ferdigstilt i 2015. Ved igangsettelse skal vannkraftverket ha en kapasitet på 3.000 MW. Det installeres 5 francisturbiner på 600 MW hver.

Demningen blir 159-168 meter høy og 1.158 – 1.250 meter lang, en spkalt RCC betong gravitasjonsdam.

## Se også
* Liste over verdens største vannkraftverk

## Eksterne lenker
* Probe International – « Construction activities on the Guanyinyan dam», 13. mai 2009.
* Jingsha River Hydropower Projects – *International Rivers*, 2008. Besøkt 23. juli 2010.
* MD&A database over RCC betongdemninger, Kina - besøkt 8. januar 2012.
Lianghekou-demningen

**Lianghekou-demningen** er en demning med vannkraftverk under bygging i Sichuan, Kina. Den anlegges ved Yalongelva, ei vnstre sideelv til Yangtze i vestlige fjelltrakter av den sentrale provinsen Sichuan. Arbeidet med demningen ble påbegynt i 2009, og er planlagt ferdigstilt i 2015. Ved igangsettelse skal vannkraftverket ha en kapasitet på 3000 MW.

Utbygger er Ertan Hydropower Development Co Ltd. I alt må nesten 5.000 mennesker flytte som følge av utbyggingen.
Dagangshan-demningen

**Dagangshan-demningen** er en demning med vannkraftverk under bygging i det sentral-sørlige Kina, i vassdraget Dadu He som er ei venstre sideelv til Yangtze. Vannkraftverket blir plassert i provinsen Sichuan. Arbeidet med demningen ble påbegynt i 2008, og er planlagt ferdigstilt i 2012. Ved igangsettelse skal vannkraftverket ha en kapasitet på 2600 MW.

Dette er en betong buedamsom er 210 meter høy.

## Se også
*Liste over verdens største vannkraftverk

## Eksterne lenker
* China's highest arch dams – China Comittee on Large Dams (Chincold). Besøkt 10. januar 2012.
Jinganqiao-demningen

**Jinanqiao-demningen** er en demning med vannkraftverk under bygging i provinsen Yunnan i Kina, i midtre løp (Jinsha) av vassdraget Yangtze. Anlegget installeres i ei sideelv til Wulang Jiang i prefekturet Lijiang i Yunnan-provinsen. Det ble igangsatt med byggearbeider i 2005, og demningen var ferdig i 2010. Kraftverket stod etter planen ferdig i 2011. 

Total effekt blir inntil 2 400 MW, som vil gjøre kraftverket til et av de sytti kraftigste i verden. Demningen blir en RCC gravitasjonsdam i betong, i alt 156 meter høy og 640 meter lang. Årsproduksjon anslås å bli 11,87 tWh.

Anlegget har sluser for bruk i navigasjon på elva.

## Se også
*Liste over verdens største vannkraftverk

## Eksterne lenker
* Hydro development along the Upper Yangtze and tributaries. Probe International. Besøkt 23. juli 2010.
* Lijiang.com  – «Jinanqiao Hydroelectric Station».
* Jingsha River Hydropower Projects – *International Rivers*, 2008. Besøkt 23. juli 2010.
* MD&A database over RCC betongdemninger, Kina - besøkt 8. januar 2012.
* China's highest RCC's – China Comittee on Large Dams (Chincold). Besøkt 10. januar 2012.
Liyuan-demningen

**Liyuan-demningen** er en demning med vannkraftverk under bygging i elva Yangtze, i Yunnan-provinsen i det sentrale Kina, nedenfor utløpet av sideelva Yalong Jiang. Arbeidet med demningen ble påbegynt i 2008, og ved igangsettelse i 2012 skal vannkraftverket ha en kapasitet på 2&nbsp;400 MW. Utstyr leveres av bl.a Alstom.

Det bygges en 230 meter lang bro over elva ved dette stedet, som ligger 1&nbsp;620 meter over havet. Demningen blir 155 meter høy.

## Se også
* Liste over verdens største vannkraftverk

## Referanser


## Eksterne lenker
* Jingsha River Hydropower Projects – *International Rivers*, 2008. Besøkt 23. juli 2010.
Ahaidemningen

**Ahai-demningen** er en demning med vannkraftverk under bygging i Folkerepublikken Kina. Den ligger i det autonome fylke Yulong i byprefekturet Lijiang i provinsen Yunnan, og er allerede ferdigbygd med delvis installert kraftverksapparat. Arbeidet med demningen ble påbegynt 27. juli 2006, og ved igangsettelse av full produksjonskapasitet vil vannkraftverket ha en samlet effekt på 2&nbsp;000 MW. 

Demningen vil fullt utbygd bli 130-160 meter høy og 482 meter lang. Det er en betong gravitasjonsdam av typen RCC. Årsproduksjon forventes å bli 9 TWh.

## Se også
* Liste over verdens største vannkraftverk

## Referanser


## Eksterne lenker
* Lijiang.com – «Ahai Hydroelectric Station»
* Jingsha River Hydropower Projects – *International Rivers*, 2008. Besøkt 23. juli 2010.
* MD&A database over RCC betongdemninger, Kina - besøkt 8. januar 2012.
Ægir Bryggeri

**Ægir Bryggeri** er et mikrobryggeri i Flåm i Aurland kommune i Vestland fylke. Bryggeriet er oppkalt etter den norrøne guden Ægir og ble grunnlagt av Aud Melås og Evan Lewis i 2007. Bryggmester er Evan Lewis. I 2013 solgte bryggeriet cirka 613&nbsp;000 liter øl fordelt på 31 typer. I 2014 var 12&nbsp;% av salget juleøl.

Bryggeriet er tilknyttet Flåmsbrygga Hotel, Flåmstova Restaurant og Furukroa Café.

## Øltyper
Bryggeriet lager følgende øltyper, som kan kjøpes i polutsalg og butikker i hele landet, og som alle er av typen real ale, en sjeldenhet i moderne norsk ølbrygging:
* Bøyla Blonde Ale, 4,7&nbsp;%
* India Pale Ale, 6,5&nbsp;%
* Rallar Amber Ale, 4,7&nbsp;%
* Sumbel Porter, 4,7&nbsp;%
* Ægir Ratatosk Double IPA, 9&nbsp;%

I tillegg til disse, som lages året rundt, har bryggeriet også flere typer, som brygges til forskjellige årstider eller er engangsbrygg:
* Brime Red Lager, 4,7&nbsp;%
* Julebrygg, 4,7&nbsp;% (rød etikett) og 7&nbsp;% (grønn etikett)
* Kvase Kølsch, 4,5&nbsp;% (2007–2008)
* Påskesol!, 4,7&nbsp;%
* Saison, 6,5&nbsp;% (2008)

## Priser og utmerkelser

* 2011: 1. plass i NORØLs årlige kåring av "Årets øl"
* 2012: Det Norske Måltids "Årets øl" for "India Pale Ale"
* 2015: European Beer Star
** Sølv – "Natt Imperial Porter" i kategorien "Baltic-Style Porter"

## Referanser


## Eksterne lenker
* Flamsbrygga.no
* 
* 
*
Tianhuangping vannkraftverk

**Tianhuangping vannkraftverk** er en demning med vannkraftverk under bygging i den lille elva Daxi, ei sideelv til Xitiao (157 km) i Anji fylke, provinsen Zhejiang i Kina. Arbeidet med demningen ble ferdig i 2001, og ved igangsettelse hadde vannkraftverket en kapasitet på 1800 MW.  Det er installert 6 francisturbiner.

Dette blir et såkalt pumpekraftverk som ikke får kraftkilden direkte fra vannfall, men fra et pumpeverk som regulerer vannstand vertikalt. Det er regulert to reservoarer, hvert på 8 mill m³, og den vertikale avstanden mellom dem er 887 meter (hydraulic head). Øvre reservoar er et kunstig bekken anlagt på en høyde. Nedre reservoar i Daxi-elva dannes av Tianhuangping-demningen, som er 72 meter høy og 557 meter lang.

## Eksterne lenker
* Power Technology – «Tianhuangping Pumped-Storage Hydro Plant, China».
* 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
Lijiaxia-demningen

:*Mæ ikke forveksles med [[Liujiaxia-demningen]] i [[Gansu]]-provinsen i samme elv.*
**Lijiaxia-demningen** er en demning med vannkraftverk i provinsen Qinghai, i elva Huang He i det nordlige Kina. Arbeidet med demningen ble påbegynt i 1991, og da den var ferdigstilt i 2000 hadde vannkraftverket en produksjonskapasitet på 2.000 MW. Operatør er selskapet Dongfang Electric Company.

Dette er en betong buedam som er 155-165 meter høy.

## Se også
*Liste over verdens største vannkraftverk

## Eksterne lenker
* Hydropower Projects. DongFang Electric Co (2002). Besøkt 16. juni 2010
* China's highest arch dams – China Comittee on Large Dams (Chincold). Besøkt 10. januar 2012.
Shuangjiangkou-demningen

**Shuangjiangkou-demningen** er en demning med vannkraftverk under bygging i Kina. Det bygges ut i øvre del av Yangtze sideelv Dadu He, i et tilsig kalt *Drechu*, og ligger i Sichuan provins, men i det kulturelle Tibet. Arbeidet med demningen ble påbegynt i 2007, og ved igangsettelse skal vannkraftverket ha en kapasitet på 2 000 MW.

## Eksterne lenker
* Harvard University – Tashi Tsering, «Policy Implications of Current Dam Projects on Drichu – the Upper Yangtze River». 2004.
Bengshui-demningen

**Bengshui-demningen** er en demning med vannkraftverk på elva Wujiang i fylket Wulong i Chongqing-provinsen i det sentrale Kina, 270 km sørøst for Chongqing. Arbeidet med demningen ble påbegynt i 2003 og ble ferdigstilt i 2008 med en produksjonskapasitet på 1&nbsp;750 MW.

Anlegget er en buedam som er 117 meter høy og 326 meter lang. Selve kraftverket har 5 francisturbiner a 350 MW hver. Operatørselskap er China Datang International Ltd.

## Se også
* Liste over verdens største vannkraftverk

## Eksterne lenker
* Bulletin of the International Association of Engineering Geology - FUXING, X., CHANGHUA, Yangtze Valley Planning Office, Wuhan: «A Study of Karst Seapage for the Pengshui Project on the Wujiang River», Nr 24, side 57-62, 1981.
* Knowledgerush  – «Pengshui».
* MD&A database over RCC betongdemninger, Kina - besøkt 8. januar 2012.
* China's highest RCC's – China Comittee on Large Dams (Chincold). Besøkt 10. januar 2012.
Dachaoshan-demningen

**Dachaoshan-demningen** er en demning med vannkraftverk under bygging i elva Lancang (sideelv til Mekong) i Yunnan-provinsen i det sørvestlige Kina. Arbeidet med demningen er påbegynt og ved igangsettelse skal vannkraftverket ha en kapasitet på 1350 MW. Demningen er en betongdekket, steinfyllet gravitasjonsdam (RCC) som er 111 m høy og 460 meter lang, og demmer opp 940 millioner m³ vannmasser. Årsproduksjonen blir 5,9 TWh.

Utbygger er Yunnan Dachanshan Hydropower Co Ltd.

De store demningene i elven (Mekong) på kinesisk side er Xiaowan (4 200 MW, ferdig 2010), Nuozhadu (5 850 MW, ferdig 2015), Jinghong-demningen (1 750 MW, ferdig 2008), Manwan (1 750 MW, ferdig 1995), Dachaoshan (1 350 MW, ferdig 2003), og Gongguoqiao (750 MW, ferdig 2012).

## Se også
* Liste over verdens største vannkraftverk

## Eksterne lenker
* CoincoLd – «Dachaoshan Hydropower Project».
* Roller Compacted Concrete Dams - Spancold, Chincold, 2003, side 17. Besøkt 6. januar 2012.
* MD&A database over RCC betongdemninger, Kina - besøkt 8. januar 2012.
Longyangxia-demningen

**Longyangxia-demningen** er en demning med vannkraftverk ved elva Huang He i Gonghe fylke i provinsen Qinghai, sentrale Kina. Den ligger 2700 meter over havet ved inngangen til Longyangxia-canyonet i fjellene i Den gule flods øvre løp. Ved igangsettelse hadde vannkraftverket en kapasitet på 1.280 MW, fordelt på 4 x 320 MW.

Demningen er en betong gravitasjonsbuedam som er 178 meter høy og 396 meter lang. Nedbørsområdet er på 752&nbsp;443 km2, mens reservoarets vannspeil kan nå et areal på 383 km2.

## Se også
* Liste over verdens største vannkraftverk

## Eksterne lenker
* China's highest arch dams – China Comittee on Large Dams (Chincold). Besøkt 10. januar 2012.
*  China's highest arch dams – China Comittee on Large Dams (Chincold). Besøkt 10. desember 2014. [PDF]
Wuqiangxi-demningen

**Wuqiangxi-demningen** er en demning med vannkraftverk i Hunan-provinsen i det sørlige Kina, i Juanshui Jiang, ei sideelv til Yuan Jiang som renner ut i Yangtze. Arbeidet med demningen er påbegynt og ved igangsettelse hadde vannkraftverket en kapasitet på 1.200 MW, fordelt på 5 like store turbiner. Årsproduksjonen er planlagt å nå 5,37 TWh. Betongdammen er 87,5 meter høy og 724 meter lang, og demmer opp inntil 4&nbsp;200 millioner m³ vannmasser.

Nedenfor kraftverket skal Lingjintang-demningen anlegges med 240 MW kapasitet, og med reguleringsoppgaver for å effektivisere effekten av Wuqiangxi-demningen.

## Eksterne lenker
* JICA – Project of Construction of Hydroelectric Power Plant in Wuqiangxi.
* ADB – Lingjintan Hydropower Project.
Yantan-demningen

**Yantan-demningen** er en demning med vannkraftverk under bygging på elva Hongshui He, en kildeelv til Perlefloden i Guangxi-provinsen i det sørlige Kina. Anlegget ligger 234&nbsp;km fra Nanning. Arbeidet med demningen er påbegynt og ved igangsettelse skal vannkraftverket ha en kapasitet på 1.210 MW, som gjennom en utvidelse som startet i 2011 med ekstra 2 x 300 MW økes til i alt 1.819 MW. Det skal demmes opp inntil 26,1 millioner m³ vannmasser over et areal på 107,5&nbsp;km². Årsproduksjonen skal bli 5,66 TWh.

Demningen er en steinfyllingsdam med betongdekke (RCC), en gravitasjonsdam som er 110 meter høy og 525 meter lang. Den gir også flomkontroll i området, og kan passeres med skip.

## Se også
* Liste over verdens største vannkraftverk

## Eksterne lenker
* Roller Compacted Concrete Dams - Spancold, Chincold, 2003, side 17. Besøkt 6. januar 2012.
* MD&A database over RCC betongdemninger, Kina - besøkt 8. januar 2012.
* China Water – «Yantan Hydropower Station».
* Beskrivelse hos Industcards – med foto. Besøkt 27. desember 2011.
Wujiangdu-demningen

:*Må ikke forveksles med [[Wujiang Silin-demningen]] i naboprovinsen [[Guangxi]].*

**Wujiangdu-demningen** er en demning med vannkraftverk under videre utbygging i elva Wujiang i Guizhou-provinsen i det sentrale Kina. Kraftanlegget ligger i distriktet Zunyi og hovedkontoret i byen av samme navn. Det installeres 5 generatorer og ved full igangsettelse skal vannkraftverket ha en kapasitet på 1130 MW. 

Demningen ble ferdigstilt og fylt første gang i 1979, og er 165 meter høy, og den høyeste som noensinne er bygd i et kalksteinsområde i Kina. Den er 395 meter lang, og hele reservoaret – *Wujiangdu-reservoaret* – har et vannvolum på 2,1 km³.

## Eksterne lenker
* CHD – Wujiangdu vannkraftverks hjemmeside.
* Pure and Applied Geophysics – Hu Yuliang, Liu Zuyuan, Yang Oingyuan, Chen Xiancheng, Hu Ping, Ma Wentao og Lei Jun, Institute of Geology, State Seismological Bureau, Beijing: «Induced seismicity at wujiangdu reservoir, China: a case induced in the karst area», Vol 147, Nr 2, 1996.
* Hydro development along the Upper Yangtze and tributaries. Probe International. Besøkt 23. juli 2010.
* Beskrivelse hos Industcards – med foto. Besøkt 27. desember 2011.
Sanbanxi-demningen

**Sanbanxi-demningen** er en demning med vannkraftverk i elva Qingshui i den sørøstre Guizhou-provinsen, sørlige i Kina. Denne elva renner østover inn i Hunan-provinsen som ei sideelv til Yuan Jiang, som igjen renner ut i Yangtze fra sør. Ved igangsettelse hadde vannkraftverket en kapasitet på 1&nbsp;000 MW, fordelt på fire like store turbiner.

Demningen er en betongdekket steinfyllingsdam (CFRD), og er ca. 185 meter høy og 424 meter lang. Arbeidet startet i 2002, og første generator ble igangsatt i 2006.

## Eksterne lenker
* HydroChina Zhingnan Co - «Detail-Sanbanxi HPP».
* China's highest CFRD's – China Comittee on Large Dams (Chincold). Besøkt 10. januar 2012.
Gongboxia-demningen

**Gongboxia-demningen** (公伯峡水电站) er en demning med vannkraftverk under bygging i elva Huang He i Qinghai-provinsen, i det nordlige Kina. Vannkraftverket har en kapasitet på 1.500 MW, fordelt på 5 x 300 MW-turbiner.

Demningen er 132 meter høy.

## Se også
*Liste over verdens største vannkraftverk